Missatge: Doncs això, ho he llegit i em costa de creure. Sóc un provincià feliçment arribat a la millor de les ciutats possibles i després del primer dia m'he acostumat i no noto cap gran brutícia. O potser és que Ciutat de Mèxic i Hong Kong estan molt netes, que també podria ser. Ja anireu contestant, jo no puc estar pendent, que no tinc accés regular a internet.

Resposta: És una de les coses que hem d'agraïr als motors dièsel. Fa uns 15 anys, els motors dièsel en turismes significaven un percentatge baix del parc automobilistic, bàsicament perquè eren molt poc potents i més cars que els de gasolina. Amb l'encariment del preu de la gasolina, les companyies d'automòbil varen optar pel motor dièsel ja que com és sabut per tothom, el dièsel és més econòmic que no pas la gasolina regular. El motor dièsel té l'avantatge que consumeix menys i per tant emet menys CO2 a l'atmosfera, però té el gravissim inconvenient de les micropartícules procedents de la combustió que emet, que en el cas de la gasolina no es dona tant. Aquestes micropartícules inhalades poden ésser cancerígenes i produïr malalties respiratòries a les persones més sensibles. A ciutat de Mèxic els motors dièsel no són tan importants i d'aquí crec que pot sorgir la comparació. A part d'això, Barcelona té el "handicap" de que hi plou poc, i per tant l'atmosfera no es "neteja" com en d'altres ciutats com Londres o Paris on hi plou més. Afortunadament tenim el mar al costat, per tant part de la contaminació es "ventil.la". De totes maneres, viure en zones com per exemple la diagonal o al costat de l'autopista B-23 no és el millor favor que se'ls pot fer als pulmons.